stanford-oval/wikipedia huggingface dataset:
Arabella (nimi)
Kuvitteellisia Arabelloja

Arabella, päähenkilö Richard Straussin oopperassa Arabella (1933)
Arabella, päähenkilö Aino Pervikin lastenkirjassa Arabella, merirosvon tytär (vir. Arabella, mereröövli tütar, 1982, suom. 1987)
Arabella Cadenhouse, päähenkilö mykkäelokuvassa Romance and Arabella (1919)
Arabella Figg, hahmo J. K. Rowlingin kirjoittamissa Harry Potter -romaaneissa
Näennäishorisontti

Näennäishorisontti (engl. apparent horizon) on mustan aukon rajapinta, jonka rajaamassa alueessa valo ei voi kulkea lainkaan ulospäin. Siitä käytetään myös nimitystä Marginal Outer Trapped Horizon (MOTS). Käsitteen on esitellyt Roger Penrose vuonna 1965.
Näennäishorisontti eroaa tapahtumahorisontista siten että sen rajaama alue sisältää aina mustan aukon ja sen olemassaolo ja sijainti on paikallisemmin ja rajallisessa ajassa todettavissa. Näennäishorisontti sijaitsee tapahtumahorisontin rajaamassa alueessa. Schwardshildin ja Kerrin mustissa aukoissa näennäishorisontti yhtyy tapahtumahorisonttiin, mikäli tapahtumahorisontin ulkopuolella on massaa niin horisontit eroavat siten, että tapahtumahorisontti laajenee ensin.
Tapahtumahorisontin tulkinnoista on aiheutunut ristiriitaisuuksia, joista pääsemiseksi Stephen Hawking on pamfletissaan ”Information Preservation and Weather Forecasting for Black Holes” ehdottanut näennäishorisontin käyttöä.
Verkkovierailu

Verkkovierailu eli roaming on langattoman televiestinnän termi, jota tyypillisesti käytetään mobiililaitteissa (kuten matkapuhelimissa). Se viittaa siihen, että matkapuhelinta käytetään kotiverkonsa ulkopuolella ja muodostaa yhteyden toiseen käytettävissä olevaan solukkoverkkoon.
Tekninen määritelmä

Teknillisesti verkkovierailu viittaa siihen, että matkapuhelinasiakas voi soittaa ja vastaanottaa puheluita, lähettää ja vastaanottaa tekstiviestejä, tehdä tiedonsiirtoa tai käyttää muita palveluita kotiverkon maantieteellisen peittoalueen ulkopuolella. Esimerkiksi jos asiakas matkustaa oman operaattorinsa verkon peittoalueen ulkopuolelle niin matkapuhelin yhdistää automaattisesti toisen operaattorin verkkoon jolla on roaming-sopimus asiakkaan käyttämän operaattorin kanssa.
Verkkovierailu yleisesti

Verkkovierailu on jaettu "SIM-pohjaiseen verkkovierailuun" ja "käyttäjätunnukseen / salasanaan perustuvaan verkkovierailuun", jolloin tekninen termi "verkkovierailu" kattaa myös verkkovierailut eri verkkostandardien verkkojen välillä, kuten WLAN tai GSM. Laitelaitteet ja toiminnallisuus, kuten sim-kortin kyvyt, antenni ja liittymä sekä virranhallinta määrittelevät käyttömahdollisuudet.
WLAN / GSM-verkkovierailun esimerkkiä käyttämällä voidaan erottaa seuraavat skenaariot (vrt. GSM-assosiaation pysyvä viiteasiakirja AA.39):
SIM-pohjainen (verkkovierailu): GSM-tilaaja siirtyy julkiseen WLAN-verkkoon, jota ylläpitää:
niiden GSM-operaattorille tai
toinen operaattori, jolla on roaming-sopimus GSM-operaattorinsa kanssa.
Käyttäjätunnus / salasanaan perustuva verkkovierailu: GSM-tilaaja siirtyy julkiseen WLAN-verkkoon, jota ylläpitää:
niiden GSM-operaattorille tai
toinen operaattori, jolla on roaming-sopimus GSM-operaattorinsa kanssa.
Vaikka nämä käyttäjä- / verkko-skenaariot keskittyvät verkkovierailuun GSM-verkko-operaattorin verkoista, selkeästi verkkovierailu voi olla kaksisuuntainen, eli julkisista WLAN-operaattoreista GSM-verkoihin. Perinteinen verkkovierailu saman standardin mukaisissa verkoissa, esim. WLAN: sta WLAN-verkkoon tai GSM-verkkoon GSM-verkkoon, on jo kuvattu edellä, ja se on myös määritelty verkon ulkonäisyydellä kotona tapahtuvan tilaajaliittymän tyypin perusteella. tilaajarekisteri.
Istunnon jatkuvuuden tapauksessa tarjotaan saumaton pääsy näihin palveluihin eri käyttöoikeustyypeissä.
Koti- ja vierailuverkot

"Kotiverkko" tarkoittaa verkkoa, johon tilaaja on rekisteröitynyt.
"Visitor network" tarkoittaa verkkoa, johon tilaaja kulkee tilapäisesti ja on "kotiverkon" rajojen ulkopuolella.
Verkkovierailusopimukset

Verkkovierailukumppaneiden neuvottelemat oikeudelliset verkkovierailutoiminnan näkökohdat laskutusta varten on yleensä määritelty ns. roaming-sopimuksissa. GSM-liitto hahmottaa laajasti tällaisten verkkovierailusopimusten sisältöä vakiomuotoisesti jäsenilleen. Vierailevan tilaajan todentamisen, valtuutuksen ja laskutuksen oikeudellisista näkökohdista johtuen verkkovierailusopimukset voivat tyypillisesti sisältää vähimmäisvaatimuksia, kuten sijainninpäivitysmenettelyjä tai taloudellista turvallisuutta tai takuuprosesseja.
Venesjärvi

Venesjärven alakoulu
Venesjärvi on noin 450 asukkaan maalaiskylä Kankaanpään alueella. Matkaa Kankaanpään kaupunkiin on 12 kilometriä ja Poriin 45 kilometriä. Kylä tunnetaan aktiivisesta kyläyhdistystoiminnasta, ja kylä on voittanut Satakylät ry:n jakaman vuoden 2008 maakuntakylä -palkinnon. Kylän järven, Venesjärven ympäristöstä löytyy lukuisia kesäasuntoja.
Kylällä toimii alakoulu, päiväkoti, esikoulu ja iltapäiväkerho. Järven rannassa on kaupungin uimaranta ja venelaituri. Kylän keskustan alue on osayleiskaavassa, johon on kaavoitettu uusiakin tonttialueita. Kylässä on jätevedenpuhdistamo sekä kaupungin vesiverkosto.
Venesjärven koulu

Venesjärvelle perustettiin kansakoulu jo vuonna 1898. Koulurakennuksia on ollut monia, mutta nykyinen kyläkoulu on rakennettu vuonna 1955. Koulun lopettamisesta on keskusteltu monesti, mutta se on saanut jatkaa. Uuden koulun rakentamista on myös mietitty, mutta todennäköisesti se korjataan. Koululla on kolme varsinaista opettajaa.
Yritykset ja palvelut

Venesjärvellä on erilaisia yrityksiä:
Lähteenmäen kyläkauppa ja posti
Meggala Oy (viinitila)
Kilita Oy (siivousyritys)
Parturi-kampaamo Nina
Beveg Oy
Kankaanpään Tilausajo Oy
Printvisio
sekä monia muita yrityksiä.
Lähde:
Aiheesta muualla

Venesjärven kotisivut
Venesjärven rantalava (Arkistoitu – Internet Archive)
Fendt

| Fendt |
| --- | --- |

Perustettu:  1937
Kotipaikka:  Marktoberdorf, Baijeri
Emoyhtiö:  AGCO
Kotisivu:  www.fendt.com
Infobox OKVirheellinen NIMI-arvo: 
Fendt Farmer Turbomatik
Fendt on saksalainen traktorimerkki. Sitä maahantuo Suomeen AGCO Suomi Oy eli Valtran oma myyntiyhtiö. Traktori on ollut myynnissä aikaisemmin mm. Tuko-Maataloudella. Fendt on osa AGCO-yhtymää, kuten myös Valtra, Massey Ferguson ja Challenger. Fendt on perustettu 1937 ja se liittyi AGCO:on vuonna 1997.
Fendtin traktoritehdas ja päämaja sijaitsee Marktoberdorfissa Baijerissa, aivan eteläisessä Saksassa. Lisäksi yhtiöllä on mm. ohjaamotehdas Asbach-Bäumenheimissä sekä nurmityökoneita valmistavat tehtaat Hohenmölsenissä ja Feuchtissa. Fendtin puimurit valmistetaan AGCO:n tehtaalla Italian Breganzessa. AGCO Suomi otti traktoreiden lisäksi valikoimiinsa myös Fendtin leikkuupuimurit, paalaimet ja noukinvaunut marraskuussa 2018.
Fendt-yhtiöillä on noin 6000 työntekijää ja sen liikevaihto on yli 2 miljardia euroa.
Historia

Veljekset Hermann ja Xaver Fendt valmistivat ensimmäisen traktorinsa vuonna 1930 isänsä Johann Georg Fendtin opastuksella. Traktorissa oli kuusi hevosvoimaa ja sen lempinimi oli Dieselross, eli dieselori. Aiemmin yritys oli valmistanut mm. hevosvetoisia maataloustyökoneita.
Sodan jälkeen Fendtin kuuluisimpia traktorimallisarjoja olivat Farmer, Favorit ja Fix. Fendt ei ollut kiinnostunut oman moottorin valmistamisesta, kuten useimmat kilpailijat, vaan keskittyi omien vaihteistojen kehitystyöhön. Fendt esitteli vuonna 1995 Agritechnica-näyttelyssä Hannoverissa 926 Favorit -mallin, jossa oli ensimmäisenä portaaton Vario-vaihteisto. Portaattomasta vaiheistosta on tullut myöhemmin Fendtin tavaramerkki ja nykyisin kaikki Fendtit on varustettu portaattomalla vaihteistolla. Myös muut traktorinvalmistajat ovat esitelleen omia portaattomia vaihteistojaan. Fendtien lisäksi Vario-voimansiirtoa käytetään mm. monissa muissa AGCO-konsernin traktoreissa.
Mallisto

Fendtin traktorimallisto on nimetty sataluvuin pienimmästä 200-sarjasta suurimpaan 1000-sarjaan. Hevosvoimina teholuokka yltää 72 hevosvoimasta 517 hevosvoimaan. Sarjan nimessä Vario kuvaa portaatonta voimansiirtoa. Tämä mallisto oli voimassa joulukuussa 2018.
Fendt 200 Vario -sarja
- 79–124 hevosvoimaa
Fendt 300 Vario -sarja
- 113–152 hevosvoimaa
Fendt 500 Vario -sarja
- 130–165 Vario -sarja
Fendt 700 Vario -sarja
- 150–246 hevosvoimaa
Fendt 800 Vario -sarja
- 226–287 hevosvoimaa
Fendt 900 Vario -sarja
- 296–415 hevosvoimaa
Fendt 1000 Vario -sarja
- 396–517 hevosvoimaa
Aiheesta muualla

Kuvia tai muita tiedostoja aiheesta Fendt Wikimedia Commonsissa
Fendtin Suomen nettisivut
Fendt 500 Vario.
Fendt 1000 Vario kyntää.
Fendt Rogator 645 kasvinsuojeluruisku
Pohjois-Korean naisten jääkiekkomaajoukkue

|  |
| --- | --- |

Liitto:  Pohjois-Korean jääkiekkoliitto
Valmentaja:  Kwak Kum-Sil kaudella 2023–2024
Eniten otteluita:  Kim Ae-un (47)lähde?
Eniten pisteitä:  Ri Gyong-sol (39)lähde?
IIHF-ranking:  42. (2024)
Ensimmäinen ottelu
  Kazakstan 4–3  Pohjois-Korea (Székesfehérvár, Unkari; 19. maaliskuuta 1999)lähde? 
Suurin voitto
  Pohjois-Korea 10–1  Etelä-Korea (Aomori, Japani; 3. helmikuuta 2003)lähde? 
Suurin tappio
  Kiina 8–1  Pohjois-Korea (Aomori, Japani; 2. helmikuuta 2003)lähde?   Kiina 8–1  Pohjois-Korea (Almaty, Kazakstan; 29. tammikuuta 2011)lähde? 
Pohjois-Korean naisten jääkiekkomaajoukkue edustaa Pohjois-Koreaa naisten kansainvälisissä jääkiekko-otteluissa, muun muassa maailmanmestaruuskilpailuissa. Joukkue perustettiin vuonna 1999. Pohjois-Koreassa oli vuonna 2017 yli 900 rekisteröityä naisjääkiekkoilijaa. Vuonna 2022 maalla oli tuhat rekisteröityä naisjääkiekkoilijaa, vuoden 2025 alussa liki 700. Vuoden 2022 lopussa joukkue oli Kansainvälisen jääkiekkoliiton IIHF:n ylläpitämässä maailmanrankingissa 42. sijalla.
Historia

Vuodesta 2010 vuoteen 2011 joukkue romanti maailmanrankingissa peräti 11 sijaa, mutta vastaavasti vuodesta 2012 vuoteen 2013 se nousi listalla viisi sijaa, kunnes se romahti listalla jälleen: vuodesta 2022 vuoteen 2023 12 sijaa, jolloin sen sijoitus oli toiseksi viimeinen.
Joukkuetta on valmentanut Ri Won-son. Kaudella 2018–2019 sitä valmensi Pak Chol-Ho. Nykyinen valmentaja on Kwak Kum Sil.
Sijoitukset > Maailmanmestaruuskilpailuissa

1999 – karsinta
2000 – 1. divisioonan karsinta, 1.
2001 – 1. divisioona, 4.
2003 – 1. divisioona, 6.
2004 – 1. divisioona, 6.
2005 – 2. divisioona, 4.
2007 – 2. divisioona, 3.
2008 – 2. divisioona, 3.
2009 – 2. divisioona, 2.
2011 – 2. divisioona, 6.
2012 – 2. divisioonan A-lohko, 1.
2013 – 1. divisioonan B-lohko, 3.
2014 – 1. divisioonan B-lohko, 5.
2015 – 1. divisioonan B-lohko, 6.
2016 – 2. divisioonan A-lohko, 4.
2017 – 2. divisioonan A-lohko, 4.
2018 – 2. divisioonan A-lohko, 3.
2019 – 2. divisioonan A-lohko, 5.
2020 – 2. divisioonan A-lohkon turnaus peruttiin koronaviruspandemian vuoksi.
2021 – 2. divisioonan A-lohkon turnaus peruttiin koronaviruspandemian vuoksi.
2022 – 2. divisioonan A-lohko, 6. (joukkue vetäytyi koronaviruspandemian vuoksi)
2023 – 2. divisioonan A-lohko, 6.
2024 – 2. divisioonan A-lohko, 1.
Sijoitukset > Olympialaisissa

2018 – 8., Etelä-Korean ja Pohjois-Korean yhdistetty  Korean joukkue
Sijoitukset > Aasian talvikisoissa

2003 – 4.
2007 – 4.
2011 – 4.
Sijoitukset > IIHF Challenge Cup of Asia

2010 – pronssia
Sijoitukset > Maailmanranking

2003 – 13.
2004 – 15.
2005 – 16.
2006 – 18.
2007 – 19.
2008 – 20.
2009 – 18.
2010 – 21.
2011 – 32.
2012 – 31.
2013 – 26.
2014, helmikuu – 29.
2014, huhtikuu – 27.
2015 – 27.
2016 – 26.
2017 – 25.
2018, helmikuu – 28.
2018, huhtikuu – 28.
2019 – 28.
2020 – 28.
2021 – 27.
2022, helmikuu – 31.
2022, syyskuu – 31.
2023 – 43.
2024 – 42.
Aiheesta muualla

Pohjois-Korea nationalteamsoficehockeyssä (englanniksi)
Twix

Katkaistu Twix.
Twix on Mars Incorporatedin valmistama suklaapatukka, jonka sisällä on toffeeta ja keksiä. Twix-pakkauksissa on yleensä kaksi suklaapatukkaa. Twixin myynti alkoi aluksi Isossa-Britanniassa vuonna 1967. Yhdysvalloissa niitä alettiin myydä vuonna 1979. Twixiä myytiin vuoteen 1991 asti monissa muissa maissa nimellä Raider. Pohjoismaissa ja Turkissa suklaapatukan nimi vaihtui Raiderista Twixiin vuonna 2000.
Raider-patukoita.
Twixistä oli vuonna 2007 myynnissä koeajalla valkosuklaaversio nimeltä Twix White. Vuonna 2009 tuli Twix Dark, ja Twix White palasi myyntiin Limited editionina.
Lokakuussa 2015 Raider teki paluun kauppoihin rajalliseksi ajaksi.
Veikselin kynnään kanava

Kanava heinäkuussa 2022.
Rakennustyömaa ennen kanavan puhkaisua tammikuussa 2020.
Veikselin kynnään kanava (puol. Kanał przez Mierzeję Wiślaną) on Puolassa sijaitseva Itämeren kanava, joka rakennettiin vuosina 2019–2022 ja avattiin liikenteelle syyskuussa 2022. Se on noin 1,3 kilometriä pitkä ja syväykseltään 4,5 metriä. Kanava puhkaisee Veikselin kynnään kapean harjanteen ja yhdistää Veikselinhaffin Gdanskinlahteen. Ennen kanavan rakentamista ainoa merireitti Veikselinhaffin lähes umpinaisesta lahdesta Itämerelle kulki Baltijskinsalmen kautta, joka sijaitsee Venäjän Kaliningradin alueella. Kanava lyhentää merkittävästi merimatkaa Elblągin satamakaupungista Itämerelle.
Puolan valtio rakennutti kanavan osaksi strategisista ja turvallisuuspoliittisista syistä. Kanavan käyttöönoton jälkeen laivat pääsevät Veikselinhaffiin kulkematta Venäjän aluevesien kautta. Sen virallinen avajaispäivä 17. syyskuuta oli Neuvostoliiton Puolaan hyökkäyksen 83. vuosipäivä.
Aiheesta muualla

Kuvia tai muita tiedostoja aiheesta Veikselin kynnään kanava Wikimedia Commonsissa
Nigerian energiapolitiikka

Nigerian kartta
Nigerian energiapolitiikka kertoo Nigerian energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. Nigeria on OPEC:n jäsen.
IEA:n mukaan Nigeria oli vuonna 2007 maailman 4. suurin öljynviejämaa (112 Mt) ja 10. suurin maakaasun viejämaa (21 mrd. kuutiota). Vuonna 2007 Nigeriasta vietiin 104 Mt jalostettuja öljytuotteita (7. sija).
Tuotanto ja vienti

| Energiantuotanto> .. | Energiantuotanto> .Väestö.(milj.) | Energiantuotanto> Sähkön.kulutus.(TWh) | Energiantuotanto> .CO2.Mt | Energiantuotanto> Energian.tuotanto.Mtoe | Energiantuotanto> Energian.vienti.Mtoe |
| --- | --- | --- | --- | --- | --- |
| 2004 | 129 | 13 | 48 | 229 | 130 |
| 2007 | 148 | 20 | 51 | 232 | 124 |

Nigeriassa asui 129 miljoonaa ihmistä vuonna 2004 ja 148 miljoonaa ihmistä vuonna 2007. Sähkön kulutus ilman siirtohäviöitä oli 13 TWh vuonna 2004 ja 20 TWh vuonna 2007 eli 22 % Suomen kulutuksesta. Nigerian energian vienti oli 124 Mtoe vuonna 2007. Primaarienergian kulutus oli 99 Mtoe vuonna 2004 ja 107 Mtoe vuonna 2007. Primaarienergian kulutus on kolminkertainen Suomeen verrattuna. Nigerian hiilidioksidipäästöt olivat 51 Mt hiilidioksidia vuonna 2008, jolloin Suomen vastaavat päästöt olivat 64 Mt.
Luonnonvarat

IEA:n mukaan vuonna 2007 Nigerian raakaöljyn vienti oli 112 Mt öljyä. Nigeria oli vuonna 2007 maailman neljänneksi suurin raakaöljyn viejämaa Saudi-Arabian  (339 Mt), Venäjän (256 Mt) ja Iranin (130 Mt) jälkeen. Arvopaperi-lehti arvioi Nigerian levottomuuksien osaltaan nostaneen raaka-öljyn hinnan uudelle ennätystasolle 100 dollariin tammikuussa 2008, koska Nigeria on Afrikan suurin öljyntuottaja.
Nigeriassa on uraanikaivoksia. IEA:n mukaan vuonna 2008 Nigerian maakaasun vienti oli 21 mrd. kuutiota.
Shell

Naomi Kleinin mukaan Shell porasi vuosina 1950–1993 öljyä 30 mrd. dollarin edestä Nigerin suistosta. Puolet Nigerin hallituksen öljytuloista on Shell-yhtiöltä. Ken Saro-Wiwan johtama ogonien eloonjäämisliike MOSOP vaati Shelliltä korvauksia. Kenraali San Abacha määräsi asevoimat ogoneita vastaan. Ogonit syyttivät Shelliä hallinnon taloudellisesta ja moraalisesta tuesta ja mielenosoitusten kukistamisesta Nigerian asevoimien avulla Shellin rahoittamana. Shell vetäytyi 1993 alueelta vastalauseiden vuoksi. Ken Saro Wiwa pidätettiin 22. toukokuuta 1994 ja teloitettiin 10. marraskuuta 1995.
Haploryhmä H (Y-DNA)

Haploryhmä H
| --- | --- |
Edeltävä haploryhmä:  Haplogroup HIJK (käännä suomeksi) 
muokkaa - muokkaa wikitekstiä - muokkaa Wikidataa
Haploryhmä H (Y-DNA on  Etelä-Intiassa ja romaneilla yleinen ihmisen isälinjan haplotyyppi. Sen tarkempi tunnus on H-L901/M2939. Haploryhmä H on haarautunut haplotyypistä
GHIJK, joka puolestaan on haplotyypin F alalaji. Haploryhmän H olettaan haarautuneen joskus 45000-25000 vuotta sitten. Romaneille tyypillien haploryhmän H alaryhmä on H1, nimenomaan H1a1 (H-M82).  Mutta haploryhmä H2 lienee saapunut Eurooppaan jo epipaleoliittisella kiviakudella.
Alalajit

H1 romanit, Intia ja lähialueet
H2
H3
Käännös suomeksi
Luettelo suomalaisista kotieläinroduista

Suomessa on pidetty kotieläimiä noin 3000 vuotta. Suomalaiset alkuperäisrodut ovat aikojen saatossa sopeutuneet hyvin pohjoisiin oloihin, mutta eivät usein menesty kilpailussa jalostetumpien rotujen kanssa. Alkuperäisrotujen lisäksi Suomessa on kehitetty myös kaksi uutta hevosrotua.
Hevosrodut

Suomalainen ratsuponi
Suomenhevonen
Suomenpuoliverinen, FWB
Koirarodut

Suomalaisista koiraroduista vanhin on suomenpystykorva. Se on ns. alkuperäisrotu, joka polveutuu suoraan luonnonkannasta ilman risteytyksiä. Kaikki suomalaiset koirarodut ovat työkoiriksi,  joko metsästykseen tai poropaimeniksi, jalostuneita. Tämä on suoraan sidoksissa paikalliseen kulttuuriin, jossa metsästys ja maatalous säilyivat pitkään tärkeinä elinkeinoina.lähde?
Suomessa rekisteröidyin suomalainen rotu on ollut jo vuosien ajan suomenlapinkoira, seuraavana tulee suomenajokoira ja kolmantena suomenpystykorva, jotka kaikki mahtuvat top20-listalle.
Luettelo suomalaisista koiraroduista:
Karjalankarhukoira
Lapinporokoira
Suomenajokoira
Suomenlapinkoira
Suomenpystykorva
Lammasrodut

Ahvenanmaanlammas  eli saaristolammas
Kainuunharmas
Suomenlammas
Nautarodut

Suomenkarja:
Itäsuomenkarja eli kyyttö
Länsisuomenkarja
Pohjoissuomenkarja eli lapinlehmä
Muut eläimet

Suomalainen maatiaiskana
Suomalainen maatiaissika
Suomenvuohi
Aiheesta muualla

Maa- ja elintarviketalouden tutkimuskeskus Suomen alkuperäisrodut
VirtuaaliAMK Suomen alkuperäisrodut
Maatiainen ry: Maatiaiseläimet
↑  Rekisteröinnit 2020-2024. KoiraNet-Jalostustietojärjestelmä, Suomen Kennelliitto. Viitattu 4.1.2025.
Haploryhmä N (mtDNA)

Haploryhmä N
| --- | --- |
Mahdollinen syntymäalue:  Itä-Afrikka, Euraasia 
Edeltävä haploryhmä:  L3 
Seuraavat haploryhmät:  A, O, R, S, X, N9, N2 ja&#32 N1'5 
Määrittelevät mutaatiot:  G8701A, C9540T, G10398A, C10873T, A15301G!  
muokkaa - muokkaa wikitekstiä - muokkaa Wikidataa
Haploryhmä N on mitokondrion DNA:han perustuva ihmisen äitilinjan Haploryhmä. Haplotyyppi on Haploryhmän M tavoin eriytynyt haploryhmästä L3 ja siitä lähteneet haarat ovat levittäytyneet ympäri maailmaa.
Aiheesta muualla

Wikimedia Commonsissa on kuvia tai muita tiedostoja aiheesta .
Katherine Borges: The Haplogroup N mtDNA Study familytreedna.com. Family Tree DNA.
Rebekah A Canada: Haplogroup N Haplogroup.org. Arkistoitu 11.12.2017.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
  Ihmisen äitilinjan (mtDNA) haploryhmien polveutumiskaavio
|   | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) | Mitokondrio-Eeva (L) |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   | L0 | L1–6 | L1–6 | L1–6 | L1–6 | L1–6 | L1–6 | L1–6 | L1–6 | L1–6 | L1–6 | L1–6 | L1–6 | L1–6 | L1–6 |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   | L0 | L1 | L2 |   |   |   | L3 | L3 | L3 | L3 | L3 | L3 | L3 | L3 | L3 | L3 | L3 | L3 | L3 |   |   |   |   |   |   |   |   |   |   |   |   |   |   |   |   | L4 | L5 | L6 |   |
|   | L0 | L1 | L2 |   |   |   | M | M | M | M | M | M | M | N | N | N | N | N | N |   |   |   |   |   |   |   |   |   |   |   |   |   |   |   |   | L4 | L5 | L6 |   |
|   | L0 | L1 | L2 | CZ | CZ | D | E | G | Q |   | O | A | S | R | R | R | R | R | R | R | R | R | R | R | R | R |   | I | W | X | Y |  |  |  |   | L4 | L5 | L6 |   |
|   | L0 | L1 | L2 | C | Z | D | E | G | Q |   | O | A | S | B | F | R0 | R0 |   | pre-JT | pre-JT |   |   | P | P |   | U |   | I | W | X | Y |  |  |  |   | L4 | L5 | L6 |   |
|   | L0 | L1 | L2 | C | Z | D | E | G | Q |   | O | A | S | B | F | HV | HV |   | JT | JT |   |   | P | P |   | K |   | I | W | X | Y |  |  |  |   | L4 | L5 | L6 |   |
|   | L0 | L1 | L2 | C | Z | D | E | G | Q |   | O | A | S | B | F | H | V |   | J | T |   |   | P | P |   | K |   | I | W | X | Y |  |  |  |   | L4 | L5 | L6 |   |
The Legend of Spyro: Dawn of the Dragon

| The Legend of Spyro: Dawn of the Dragon |
| --- | --- |

Kehittäjä:  Étranges Libellules Tantalus Media (NDS)
Julkaisija:  NA Activision PAL Sierra Entertainment
Jakelija:  Activision Blizzard ja Nintendo eShop
Tuottaja:  Aaron Drayer Michael Graham Kevin Sodini Chris A. Wilson
Suunnittelija:  Travis Stephenson
Käsikirjoittaja:  Michael Graham Thomas Boissier
Säveltäjä:  Rebecca Kneubuhl Gabriel Mann
Pelisarja:  The Legend of Spyro
Julkaistu:  NA 21. lokakuuta 2008AUS 5. marraskuuta 2008EU 21. marraskuuta 2008
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  ESRB: E10+  Virheellinen ESRB-arvo PEGI: 7
Alusta:  Wii, PlayStation 2, PlayStation 3, Xbox 360, Nintendo DS
Jakelumuoto:  Blu-ray, DVD, optinen levy, pelimoduuli
Lisää peliartikkeleitaVideopelien teemasivulla
Infobox OK     : 
The Legend of Spyro: Dawn of the Dragon on The Legend of Spyro -sarjan kolmas ja viimeinen osa, joka julkaistiin 14. marraskuuta 2008. Peli julkaistiin Wii:lle, PlayStation 2:lle, PlayStation 3:lle, Nintendo DS:lle ja Xbox 360:lle. Pelillä juhlistettiin myös Spyro-pelien kymmenettä syntymäpäivää.
Koska peli on käännetty suomeksi, myös sen nimi on suomennettu: Kulon legenda: Lohikäärmeen nousu. Japanissa pelin nimi on Densetsu no Supairo: dōn'obuzadoragon. Pelin alkuperäisen nimen suunniteltiin olevan The Legend of Spyro: The Darkest Hour. Muutamien hahmojen, Spyron, Cynderin, Sparxin, Hunterin, Meadow'n, Prowluksen, Ignituksen ja Maleforin nimet on vaihdettu suomenkielisessä versiossa. Spyro on Kulo, Cynder Kekäle, Sparx Kipuna, Hunter Erällys, Meadow Ahokas, Ignitus Syttö, Prowlus Vaaniskus ja Malefor Ärhämä. Suomenkielisessä versiossa lohikäärmeitä kutsutaan virheellisesti traakeiksi.kenen mukaan?